[{"text_idx": "#000001", "text": "Wrth i ni agosa\u0301u at flwyddyn ers i\u2019n ti\u0302m gwych ennill dwy wobr GIG Cymru, rydym yn ddigon ffodus i allu myfyrio ar y llwyddiant a\u2019r daith ers hynny. Fel ti\u0302m, rydym yn gwbl ymroddedig i\u2019r sefyllfa bresennol o wella bywydau ein poblogaeth sy\u2019n heneiddio. Ein nod yw atal datgyflyru lle bo modd, er mwyn sicrhau bod pob claf yn cael y cyfle a\u2019r gefnogaeth i fyw bywyd annibynnol a bodlon. Ein cenhadaeth yw ymateb i gleifion gyda\u2019r cymorth cywir, yn y lle iawn, ar yr amser iawn, a bod yr hyn sy\u2019n bwysig iddyn nhw yn flaenoriaeth i ni wrth i ni wneud penderfyniadau."}, {"text_idx": "#000002", "text": "Roedd Cyflawni \u2018Cartref yn Gyntaf\u2019 yn strategaeth a osodwyd gan Lywodraeth Cymru ym mis Mai (2021) i ddarparu elfen o\u2019r polisi \u2018Cymru Iachach: Ein Cynllun ar gyfer Iechyd a Gofal Cymdeithasol\u201d (2018) sy\u2019n amlinellu\u2019r newid o ddibyniaeth ar wasanaethau ysbyty traddodiadol i ddull di-dor o ofal integredig rhwng gwasanaethau iechyd, cymdeithasol a thrydydd sector er mwyn darparu gofal yn nes at y cartref. Meithrin meddylfryd \u201cCartref heddiw, os na, pam ddim, a phryd\u201d y gellir ei gymhwyso gyda\u2019r unigolyn yn ei gartref ac yn yr ysbyty."}, {"text_idx": "#000004", "text": "Hwyluso\u2019r broses o ryddhau o\u2019r ysbyty: Bydd pob claf yn cael ei ryddhau o\u2019r ysbyty cyn gynted ag y bydd yn barod yn feddygol i adael yr ysbyty ar gyfer cyfnod o asesu ac adsefydlu gartref, neu mewn un o\u2019n cyfleusterau a\u0302 gwelyau."}, {"text_idx": "#000005", "text": "Atal derbyniadau i\u2019r ysbyty: Bydd pob claf sy\u2019n feddygol addas ar gyfer triniaeth yn y gymuned yn cael ei gefnogi yn ei gartref ei hunan gan ymateb amlddisgyblaethol ICMDT. Daw\u2019r atgyfeiriadau hyn yn aml gan Wasanaeth Ambiwlans Cymru, ac rydym bellach yn derbyn atgyfeiriadau gan fwy o wasanaethau cymunedol, wrth inni agosa\u0301u at gam 2."}, {"text_idx": "#000006", "text": "Diagram ar gael yn Saesneg yn unig."}, {"text_idx": "#000007", "text": "Ennill yng Ngwobrau GIG Cymru 2022"}, {"text_idx": "#000008", "text": "Roedden ni ar ddechrau ein taith pan wnaethom ymgeisio am y gwobrau. Fodd bynnag, roedd cymaint o ddatblygiad a thwf wedi bod eisoes dros gyfnod byr, roeddem yn hyderus fel ti\u0302m i arddangos ein cyflawniadau a\u2019r hyn yr oeddem wedi\u2019i ddysgu."}, {"text_idx": "#000009", "text": "Roeddem yn gwybod bod ein dull a\u2019n cyflawniadau yn y cyfnod byr hwn yn unigryw felly roeddem yn gobeithio na fyddai ein hymdrechion yn cael eu hanwybyddu. Roeddem yn falch iawn o ennill dwy wobr: \u2018Cyflwyno gwasanaethau sy\u2019n canolbwyntio ar yr unigolyn\u2019 a \u2018Chyfraniad eithriadol at drawsnewid iechyd a gofal\u2019."}, {"text_idx": "#000010", "text": "Digwyddodd hyn ar adeg pan oeddem yn wynebu\u2019r pwysau mwyaf digynsail y mae\u2019r system iechyd a gofal wedi\u2019i brofi erioed. Roedd yn rhaid i ni addasu i newid ar adegau o argyfwng. Mae cyflawniadau\u2019r ti\u0302m yn dangos eu bod hyd yn oed yn ystod y cyfnodau hyn, yn parhau i ymdrechu i ddarparu gwasanaeth ymatebol, gofalgar ac effeithiol i\u2019n cleifion a\u2019n defnyddwyr gwasanaeth a chydweithio a\u0302 gweithwyr proffesiynol eraill ar adegau o ansicrwydd a newid."}, {"text_idx": "#000011", "text": "Rydym am i\u2019r rhwydweithiau ehangach gydnabod manteision natur integredig/amlasiantaethol yr ICMDT sydd bellach wrth gwrs yn cynnwys ein cydweithwyr yn Ymddiriedolaeth Gwasanaethau Ambiwlans Cymru (WAST). Heb y gweithlu deinamig ac angerddol, ni fyddai\u2019r genhadaeth hon yn bosibl."}, {"text_idx": "#000012", "text": "Graff ar gael yn Saesneg yn unig."}, {"text_idx": "#000013", "text": "Fel y dengys y graff uchod, trwy waith ICMDT, mae nifer y bobl sydd angen presgripsiynau cymdeithasol hirdymor wedi haneru. Trwy ddefnyddio gweithwyr proffesiynol megis ffisiotherapyddion, therapyddion galwedigaethol, deietegwyr, gweithwyr cymorth therapi (TAPs), timau nyrsio, meddygon teulu, meddygon cyswllt, ymarferwyr nyrsio uwch, cydlynwyr gweinyddol, ymarferwyr parafeddygol uwch a gweithwyr cymdeithasol, mae ethig gwaith ti\u0302m amlddisgyblaethol go iawn dan un to gennym. Mae hyn yn galluogi gweithdrefnau brysbennu, atgyfeiriadau, trafodaethau a chynlluniau di-dor i ddigwydd."}, {"text_idx": "#000014", "text": "Yn ystod y 9 mis diwethaf, mae\u2019r ti\u0302m wedi tyfu\u2019n sylweddol. Mae gennym 11 o weithwyr cymorth therapi newydd sy\u2019n gweithio ochr yn ochr a\u0302\u2019r therapydd galwedigaethol a\u2019r ti\u0302m ffisiotherapi i adsefydlu cleifion yn eu cartrefi eu hunain. Maent yn annog annibyniaeth, cymorth gyda thasgau sy\u2019n cynnwys ymagwedd ymarferol i alluogi cleifion i ddatblygu\u2019r sgiliau ar gyfer byw\u2019n annibynnol. Os oes angen, maent wedyn yn cefnogi cleifion ag atgyfeiriadau trydydd sector fel Delta Connect. Maent yn ased amhrisiadwy i\u2019n ICMDT."}, {"text_idx": "#000015", "text": "Rhaid inni ddechrau drwy gydnabod ein poblogaeth sy\u2019n heneiddio \u2013 cynnydd o 3% o ran twf demograffig y flwyddyn. Felly, rhaid inni weithio gyda\u2019n gilydd yn gallach, nid yn galetach, i eiriol dros anghenion ein poblogaeth (Ymhellach, Yn Gyflymach 2023)."}, {"text_idx": "#000016", "text": "Mae lle i wella gweithdrefnau cyfathrebu, cydweithio ac integreiddio rhwng gwasanaethau iechyd a gofal cymdeithasol bob amser. Rydym yn hyrwyddo hyn trwy weithio dan un to, brysbennu, a chydweithio\u2019n agos sy\u2019n annog partneriaeth gyfartal rhwng gwasanaethau iechyd a gofal cymdeithasol. Gobeithir y bydd hyn yn osgoi dyblygu gwaith ac adnoddau o hyn ymlaen."}, {"text_idx": "#000017", "text": "Nid yw\u2019r gwaith integreiddio rhwng gwasanaethau gofal sylfaenol a gofal canolraddol wedi\u2019i sefydlu eto oherwydd capasiti a gallu wrth i ni dyfu\u2019r ti\u0302m. Fodd bynnag, rydym yn gobeithio y daw hyn yng ngham 2. Bydd hyn yn ein galluogi i gyflawni un o\u2019n nodau o atal ac ymyrryd yn gynnar yng nghartrefi cleifion."}, {"text_idx": "#000018", "text": "Rhaid inni gydnabod hefyd mai hyd arhosiad cleifion dros 65 oed yw 21 diwrnod neu fwy mewn lleoliadau aci\u0301wt. Gyda\u2019n cymorth, rydym wedi bod yn anelu at ryddhau cleifion cyn gynted ag y byddant yn barod yn feddygol i adael yr ysbyty. Fodd bynnag, mae gennym rywfaint o waith i\u2019w wneud o hyd."}, {"text_idx": "#000019", "text": "Ein nod yw darparu gwasanaeth gofal canolraddol o fewn 72 awr o dderbyn atgyfeiriad ac rydym yn aml yn ei gyflawni. Fodd bynnag, mae adegau pan nad ydym yn llwyddo i wneud hyn oherwydd problemau capasiti. Gobeithiwn oresgyn hyn drwy feithrin gallu\u2019r gymuned a\u2019r gweithlu ymhellach."}, {"text_idx": "#000020", "text": "Mae ein lleoliadau a\u0302 gwelyau bellach wedi\u2019u newid o dan reolaeth \u2018ailalluogi\u2019 sydd wedi gwella canlyniadau cleifion sydd angen gofal hirdymor. Dengys ein hystadegau mai 30 diwrnod yw hyd arhosiad cyfartalog bellach ac nid oes angen unrhyw wasanaeth ar 87% o gleifion sy\u2019n cael eu rhyddhau i fynd adref."}, {"text_idx": "#000021", "text": "Mae ein cynllun peilot ymarferwyr parafeddygol uwch (APP) wedi bod yn weithredol ers blwyddyn. Drwy frysbennu\u2019r holl alwadau 999, rydym wedi llwyddo i ddod o hyd i lwybrau cymunedol amgen addas ar gyfer dros 60% o\u2019r achosion sydd wedi arbed trawsgludiadau 999 a derbyniadau posibl i\u2019r ysbyty."}, {"text_idx": "#000022", "text": "Rhwng Mehefin 2022 a Mai 2023, cafodd 2002 o gleifion eu brysbennu, a dim ond 39% o\u2019r rhain a aeth i adrannau damweiniau ac achosion brys (33% mewn ambiwlansys a 6% yn eu trafnidiaeth eu hunain neu drwy ddefnyddio adnoddau trydydd sector fel Delta). Aeth 4% i leoliadau eraill megis yr un uned gofal brys dydd. Atgyfeiriwyd 8% o\u2019r achosion hynny i\u2019r ICMDT ar gyfer ymateb ti\u0302m amlddisgyblaethol mewn argyfwng. Cafodd 21% eu trin yn y fan a\u2019r lle trwy arweiniad clinigwyr profiadol iawn. Anfonwyd 20% yn o\u0302l at eu meddygon teulu eu hunain neu feddygon teulu y tu allan i oriau. Atgyfeiriwyd 1% at nyrsys ardal."}, {"text_idx": "#000023", "text": "Pan nad yw ICMDT ochr yn ochr ag ymarferwyr parafeddygol uwch (APP) yn weithredol, caiff yr ystadegau eu troi\u2019n o\u0302l i 60% o drawsgludiadau i\u2019r adran damweiniau ac achosion brys."}, {"text_idx": "#000024", "text": "Teimlwn fod yr ystadegau\u2019n amlygu pwysigrwydd gwaith ti\u0302m amlddisgyblaethol dan un to. Mae gennym fynediad at amrywiaeth o systemau TG fel rhai gofal sylfaenol, gofal cymdeithasol, WAST a dogfennaeth gofal eilaidd. Gyda\u2019n gilydd, rydym yn meithrin diwylliant o gymryd risgiau cadarnhaol, gan feithrin perthnasoedd therapiwtig gyda gweithwyr proffesiynol eraill trwy addysg, hyfforddiant a grymuso."}, {"text_idx": "#000025", "text": "Fel ti\u0302m, ein huchafbwynt mwyaf bob amser yw adborth cadarnhaol gan gleifion a hanesion o lwyddiant. Ers recriwtio Rachel Budge, ein deietegydd arweiniol profiadol iawn, cafwyd canlyniadau gwych i gleifion pan ddefnyddir maeth da, adsefydlu a gofal cyfannol gyda\u2019i gilydd. Dywedodd un o\u2019n cleifion diweddar: \u201cRoedd y ti\u0302m wedi arfer dod i mewn i baratoi fy mhrydau, ond nawr rwy\u2019n gwneud fy mhrydau i gyd fy hun ac mae\u2019r atchwanegiadau wedi helpu i fagu fy mhwysau rwy\u2019n siw\u0302r, sy\u2019n newyddion da\u201d."}, {"text_idx": "#000026", "text": "Nesaf: Ehangu\u2019r ti\u0302m ac integreiddio ymhellach gyda gwasanaethau cymunedol"}, {"text_idx": "#000027", "text": "Yn ystod y flwyddyn nesaf, rydym yn bwriadu integreiddio ymhellach i ofal eilaidd a symud yn llawn i gam 2. Bydd hyn yn ein galluogi i fynd ag atgyfeiriadau cymunedol uniongyrchol i ICMDT."}, {"text_idx": "#000029", "text": "Yn ddiweddar aeth Leanne Walters ac Adele Davies, ein dau ffisiotherapydd arbenigol arweiniol, i \u2018The Right to Rehab: State of the Nation\u2019 i roi cyflwyniad ar ICMDT yn y gymuned. Amlygodd eu cyflwyniad fanteision ffisiotherapi cynnar ac ailalluogi ar ganlyniadau cleifion i bawb a oedd yn bresennol."}, {"text_idx": "#000030", "text": "Ein nod yw parhau i addysgu, ehangu\u2019r gwasanaethau a ddarparwn a chefnogi\u2019r boblogaeth sy\u2019n heneiddio a gwasanaethau\u2019r GIG hyd eithaf ein gallu."}, {"text_idx": "#000032", "text": "Cymerwch olwg ar y rhai sydd wedi cyrraedd rownd derfynol Gwobrau GIG Cymru eleni yn gwobraugig.cymru."}, {"text_idx": "#000033", "text": "Iaith a rennir \u2013 sut gall hyn ddatblygu gwelliant?"}, {"text_idx": "#000034", "text": "Fy mhrofiad o seicosis a gwellhad"}, {"text_idx": "#000036", "text": "Cadw fy enw, e-bost a gwefan o fewn y porwr hwn ar gyfer y tro nesaf fyddai'n gadael sylw."}, {"text_idx": "#000037", "text": "Sut gall gwaith ti\u0302m a chyfathrebu da helpu i ddarparu gofal diogel, dibynadwy ac effeithiol?\nYmgysylltu a\u0302 chleifion er diogelwch cleifion \u2013 nid yr hyn yr ydych chi\u2019n ei wneud, ond sut rydych chi\u2019n ei wneud.\nDiogelwch Seicolegol \u2013 beth ydyw a pham fod pawb yn siarad amdano yn sydyn?\nFy mhrofiad o seicosis a gwellhad\nAdeiladu Ti\u0302m Gofal Canolraddol gan enillwyr Gwobrau GIG Cymru 2022 \u2013 Bwrdd Iechyd Prifysgol Hywel Dda"}]